CELEX: C2006/010/31
Language: fi
Date: 2006-01-14 00:00:00
Title: Asia C-409/05: Euroopan yhteisöjen komission  21.11.2005  Helleenien tasavaltaa vastaan nostama kanne

14.1.2006   
            
            
               FI
            
            
               Euroopan unionin virallinen lehti
            
            
               C 10/16
            
         Euroopan yhteisöjen komission 21.11.2005 Helleenien tasavaltaa vastaan nostama kanne
   (Asia C-409/05)
   (2006/C 10/31)
   Oikeudenkäyntikieli: kreikka
   Euroopan yhteisöjen komissio on nostanut 21.11.2005 Euroopan yhteisöjen tuomioistuimessa kanteen Helleenien tasavaltaa vastaan. Kantajan asiamiehinä ovat oikeudellinen neuvonantaja D. Triantafullos ja komission oikeudellisen yksikön virkamies G. Wilms.
   Kantaja vaatii, että yhteisöjen tuomioistuin
   
               —
            
            
               toteaa, että Helleenien tasavalta ei ole noudattanut asetuksen N:o 1552/89 (1) 2, 9, 10 ja 11 artiklan mukaisia velvoitteitaan 31.5.2000 asti eikä vastaavia asetuksen N:o 1150/2000 (2) mukaisia velvoitteitaan kyseisestä päivämäärästä lähtien, koska se on kieltäytynyt laskemasta ja maksamasta omia varoja puolustustarvikkeiden tullittoman tuonnin yhteydessä ja koska se on kieltäytynyt maksamasta viivästyskorkoja jätettyään asettamasta omia varoja komission käyttöön
            
         
               —
            
            
               velvoittaa Helleenien tasavaltaa korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               —
            
            
               Vastaaja ei ole osoittanut, että tullien kantaminen matalilla kertoimilla (tai nollakertoimella) vaikuttaisi EY 296 artiklassa tarkoitetulla tavalla keskeisesti kyseisen maan puolustukseen.
            
         
               —
            
            
               Sotasalaisuus ei vapauta velvollisuudesta lähtökohtaisesti laskea ja asettaa käytettäväksi vastaavia tulleja.
            
         
               —
            
            
               Vastaaja ei voi vedota luottamuksensuojaan sillä perusteella, että menettely on aloitettu viiveellä.
            
         
               —
            
            
               Se, ettei ole täytetty yhteisöä kohtaan olevia taloudellisia velvoitteita, rasittaa lainvastaisesti muita jäsenvaltioita.
            
         
      (1)  EYVL L 155, 7.6.1989, s. 1.
   
      (2)  EYVL L 130, 31.5.2000, s. 1.